กฎกระทรวงการว่ากล่าวตักเตือน การสั่งพักใช้ใบอนุญาต หรือการเพิกถอนใบอนุญาต เกี่ยวกับยาเสพติดให้โทษและวัตถุออกฤทธิ์ พ.ศ. 2567
ประกาศวันที่ 2024-08-14

content: กฎกระทรวง การว่ากล่าวตักเตือน การสั่งพักใช้ใบอนุญาต หรือการเพิกถอนใบอนุญาต เกี่ยวกับยาเสพติดให้โทษและวัตถุออกฤทธิ์ พ.ศ. ๒๕๖๗
content: อาศัยอำนาจตามความในมาตรา ๒๔ วรรคสอง แห่งพระราชบัญญัติให้ใช้ประมวลกฎหมายยาเสพติด พ.ศ. ๒๕๖๔ และมาตรา ๔๗ แห่งประมวลกฎหมายยาเสพติด รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ในกฎกระทรวงนี้ “ผู้มีอำนาจอนุญาต” หมายความว่า รัฐมนตรีว่าการกระทรวงสาธารณสุข รัฐมนตรีว่าการกระทรวงสาธารณสุขโดยการเสนอแนะของคณะกรรมการควบคุมยาเสพติด ผู้อนุญาต หรือผู้อนุญาตโดยความเห็นชอบของคณะกรรมการควบคุมยาเสพติด แล้วแต่กรณี ซึ่งมีอำนาจอนุญาตตามประมวลกฎหมายยาเสพติด
sectionNo: 2
content: “ฝ่าฝืนหรือไม่ปฏิบัติตามกฎหมาย” หมายความว่า ฝ่าฝืนหรือไม่ปฏิบัติตามหมวด ๔ การอนุญาตเกี่ยวกับยาเสพติดให้โทษและวัตถุออกฤทธิ์ หรือกฎกระทรวง หรือประกาศที่ออกตามหมวดดังกล่าว
sectionNo: 3
content: ข้อ ๓ การส่งหนังสือหรือคำสั่ง หรือการติดต่อใด ๆ ตามกฎกระทรวงนี้ ให้ดำเนินการตามกฎหมายว่าด้วยการปฏิบัติราชการทางอิเล็กทรอนิกส์ ในกรณีที่มีเหตุไม่สามารถดำเนินการโดยวิธีการทางอิเล็กทรอนิกส์ตามวรรคหนึ่งได้ ให้ดำเนินการตามกฎหมายว่าด้วยวิธีปฏิบัติราชการทางปกครอง
sectionNo: 4
content: ข้อ ๔ ในกรณีที่ผู้รับอนุญาตฝ่าฝืนหรือไม่ปฏิบัติตามกฎหมายที่ไม่เป็นความผิดที่มีโทษทางอาญาตามประมวลกฎหมายยาเสพติด ให้ผู้มีอำนาจอนุญาตว่ากล่าวตักเตือนผู้รับอนุญาต
sectionNo: 5
content: ข้อ ๕ การว่ากล่าวตักเตือน ให้ทำเป็นหนังสือ โดยอย่างน้อยต้องระบุวัน เดือน และปีที่ทำหนังสือว่ากล่าวตักเตือน ชื่อและตำแหน่ง พร้อมลงลายมือชื่อของผู้ออกหนังสือว่ากล่าวตักเตือน เหตุผลแห่งการออกหนังสือว่ากล่าวตักเตือนที่เป็นข้อเท็จจริงอันเป็นสาระสำคัญ ข้อกฎหมายที่อ้างอิง
sectionNo: 5
content: และข้อพิจารณาและข้อสนับสนุนในการใช้ดุลพินิจ รวมทั้งอาจกำหนดข้อปฏิบัติเพื่อให้ผู้รับอนุญาตปฏิบัติให้ถูกต้อง ในกรณีที่ต้องมีการปฏิบัติให้ถูกต้อง ผู้มีอำนาจอนุญาตอาจกำหนดระยะเวลาตามสมควรให้ผู้รับอนุญาตดำเนินการซึ่งต้องไม่น้อยกว่าเจ็ดวันนับแต่วันที่ได้รับหนังสือว่ากล่าวตักเตือนดังกล่าว
sectionNo: 5
content: ในกรณีที่ผู้รับอนุญาตไม่สามารถดำเนินการภายในระยะเวลาตามที่กำหนดไว้ ให้ยื่นขอขยายระยะเวลาก่อนระยะเวลาดังกล่าวสิ้นสุดลงพร้อมระบุเหตุผลและข้อเท็จจริงที่ไม่สามารถปฏิบัติให้ถูกต้องภายในระยะเวลาที่กำหนดได้ ทั้งนี้ ผู้มีอำนาจอนุญาตอาจขยายระยะเวลาตามที่ได้รับการร้องขอได้ตามสมควร
sectionNo: 6
content: ข้อ ๖ ในกรณีที่ผู้รับอนุญาตฝ่าฝืนหรือไม่ปฏิบัติตามกฎหมายอย่างหนึ่งอย่างใดดังต่อไปนี้ ให้ผู้มีอำนาจอนุญาตสั่งพักใช้ใบอนุญาต (๑) กระทำหรือละเว้นกระทำการใด ๆ อันเป็นเหตุให้มีการนำยาเสพติดให้โทษ หรือวัตถุออกฤทธิ์ออกนอกระบบการควบคุม (๒) กระทำหรือละเว้นกระทำการใด ๆ
sectionNo: 6
content: อันเป็นความผิดที่มีโทษทางอาญาตามประมวลกฎหมายยาเสพติด (๓) ไม่ปฏิบัติหรือปฏิบัติไม่ถูกต้องตามคำสั่งว่ากล่าวตักเตือน (๔) กระทำความผิดซ้ำในความผิดที่ถูกว่ากล่าวตักเตือนภายในระยะเวลาสามปีนับแต่วันที่ถูกว่ากล่าวตักเตือน (๕) ถูกพักใช้ใบอนุญาตตามกฎหมายว่าด้วยยา หรือกฎหมายว่าด้วยผลิตภัณฑ์สมุนไพร (๖)
sectionNo: 6
content: ถูกปิดสถานพยาบาลเป็นการชั่วคราวตามกฎหมายว่าด้วยสถานพยาบาล
sectionNo: 7
content: ข้อ ๗ การสั่งพักใช้ใบอนุญาตต้องกำหนดเวลาให้ชัดเจน และกำหนดได้หลายครั้งแต่ครั้งละไม่เกินหนึ่งร้อยแปดสิบวัน ในกรณีมีการฟ้องผู้รับอนุญาตต่อศาลว่าได้กระทำความผิดตามประมวลกฎหมายยาเสพติด ผู้มีอำนาจอนุญาตจะสั่งพักใช้ใบอนุญาตไว้จนกว่าศาลจะมีคำพิพากษาถึงที่สุดก็ได้
sectionNo: 8
content: ข้อ ๘ ให้พนักงานเจ้าหน้าที่ยึดหรืออายัดยาเสพติดให้โทษหรือวัตถุออกฤทธิ์ที่เหลือของผู้ถูกสั่งพักใช้ใบอนุญาตไว้ ณ สถานที่ทำการของผู้รับอนุญาต หรือเก็บรักษาไว้ที่สำนักงาน อย. กระทรวงสาธารณสุข หรือในกรณีจำเป็นจะเก็บรักษาไว้ในที่อื่นซึ่งมีความมั่นคงปลอดภัยตามที่กระทรวงสาธารณสุขกำหนดก็ได้
sectionNo: 9
content: ข้อ ๙ ในกรณีที่ผู้รับอนุญาตฝ่าฝืนหรือไม่ปฏิบัติตามกฎหมายอย่างหนึ่งอย่างใด ดังต่อไปนี้ ให้ผู้มีอำนาจอนุญาตสั่งเพิกถอนใบอนุญาต (๑) ขาดคุณสมบัติหรือมีลักษณะต้องห้ามตามกฎกระทรวงหรือประกาศที่ออกตามหมวด ๔ การอนุญาตเกี่ยวกับยาเสพติดให้โทษและวัตถุออกฤทธิ์ (๒) ฝ่าฝืนคำสั่งพักใช้ใบอนุญาต (๓)
sectionNo: 9
content: กระทำความผิดซ้ำในความผิดเดิมที่ถูกสั่งพักใช้ใบอนุญาตภายในระยะเวลาสามปีนับแต่วันที่ถูกสั่งพักใช้ใบอนุญาต (๔) กระทำหรือละเว้นกระทำการใด ๆ อันเป็นเหตุให้มีการนำยาเสพติดให้โทษหรือวัตถุออกฤทธิ์ออกนอกระบบการควบคุมอันอาจก่อให้เกิดผลกระทบอย่างร้ายแรงต่อสังคม ประชาชน หรือความมั่นคงของรัฐ (๕)
sectionNo: 9
content: ถูกเพิกถอนใบอนุญาตตามกฎหมายว่าด้วยยา กฎหมายว่าด้วยผลิตภัณฑ์สมุนไพร หรือกฎหมายว่าด้วยสถานพยาบาล
sectionNo: 10
content: ข้อ ๑๐ ให้นำความในข้อ ๕ มาใช้บังคับแก่การทำคำสั่งพักใช้ใบอนุญาต และคำสั่งเพิกถอนใบอนุญาตด้วยโดยอนุโลม
content: ให้ไว้ ณ วันที่ ๓๑ กรกฎาคม พ.ศ. ๒๕๖๗ สมศักดิ์ เทพสุทิน รัฐมนตรีว่าการกระทรวงสาธารณสุข
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๔๗ แห่งประมวลกฎหมายยาเสพติด บัญญัติว่าผู้รับอนุญาตผู้ใดฝ่าฝืนหรือไม่ปฏิบัติตามหมวด ๔ การอนุญาตเกี่ยวกับยาเสพติดให้โทษและวัตถุออกฤทธิ์ หรือกฎกระทรวง หรือประกาศที่ออกตามหมวดดังกล่าว ให้รัฐมนตรีว่าการกระทรวงสาธารณสุข
content: รัฐมนตรีว่าการกระทรวงสาธารณสุขโดยการเสนอแนะของคณะกรรมการควบคุมยาเสพติด ผู้อนุญาต หรือผู้อนุญาตโดยความเห็นชอบของคณะกรรมการควบคุมยาเสพติด แล้วแต่กรณี ว่ากล่าวตักเตือน สั่งพักใช้ใบอนุญาต หรือเพิกถอนใบอนุญาต ตามสมควรแก่กรณี ตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้